Θεσσαλονίκη, 06/02/2025

**Η Lidl Ελλάς και το Odyssea Κέντρο Νέων Θεσσαλονίκης συνεχίζουν να προσφέρουν «Ένα Γεύμα Χαράς» στους συνανθρώπους μας που το έχουν ανάγκη**

**Με περισσότερες από 5.100 μερίδες φαγητού και τη στήριξη 221 εθελοντών, η δράση συνεχίζεται δυναμικά και το 2025, ενισχύοντας ευάλωτες κοινωνικές ομάδες και προωθώντας τη βιωσιμότητα.**

Η **Lidl Ελλάς** και το [**Odyssea Κέντρο Νέων Θεσσαλονίκης**](https://odyssea.com/%ce%ad%ce%bd%ce%b1-%ce%b3%ce%b5%cf%8d%ce%bc%ce%b1-%cf%87%ce%b1%cf%81%ce%ac%cf%82/), με χαρά ανακοινώνουν την επιτυχή ολοκλήρωση του πρώτου κύκλου της δράσης **«Ένα Γεύμα Χαράς»**. Η πρωτοβουλία αυτή, που ξεκίνησε τον **Σεπτέμβριο του 2024**, υλοποιείται **εβδομαδιαία** και προσφέρει **ουσιαστική βοήθεια** στις πιο ευάλωτες κοινωνικές ομάδες της Θεσσαλονίκης. Η δράση έχει αγκαλιαστεί θερμά από την τοπική κοινότητα, ενισχύοντας το πνεύμα αλληλεγγύης και προσφοράς.

Μέχρι σήμερα έχουν προσφερθεί περισσότερες από **5.100 μερίδες ζεστού φαγητού**, ενώ στη δράση έχουν συμμετάσχει **221 εθελοντές** που αφιέρωσαν χρόνο και ενέργεια για να στηρίξουν τους συνανθρώπους μας. Η πρωτοβουλία αυτή έχει υποστηρίξει φορείς όπως ο Οργανισμός Κατά των Ναρκωτικών (ΟΚΑΝΑ), το Ανοιχτό Κέντρο Ημέρας και το Υπνωτήριο Αστέγων του Δήμου Θεσσαλονίκης, καθώς και την Κοινωνική Υπηρεσία Συν-Άνθρωπος Άρσις, το Άρσις Streetwork, τις Δομές Φιλοξενίας Ασυνόδευτων Ανηλίκων, οικογένειες που ζουν στο όριο της φτώχειας, άστεγα άτομα και άτομα σε απεξάρτηση.

Η **Lidl Ελλάς** καλύπτει τα **λειτουργικά έξοδα της δράσης** και προσφέρει **φρέσκα υλικά για την παρασκευή των γευμάτων**, επιβεβαιώνοντας τη δέσμευσή της στην **κοινωνική αλληλεγγύη** και τη **βιωσιμότητα**. Παράλληλα, με την υποστήριξή της, ενδυναμώνεται το έργο του **Odyssea**, ενισχύοντας την τοπική κοινότητα και προσφέροντας λύσεις σε πραγματικές ανάγκες.

Στις 17 Δεκεμβρίου 2024, εθελοντές-εργαζόμενοι της **Lidl Ελλάς** συμμετείχαν σε ειδική δράση στο **Odyssea** **Κέντρο Νέων Θεσσαλονίκης**, στο πλαίσιο του προγράμματος εταιρικής κοινωνικής ευθύνης της εταιρείας. Μαζί με την **Κοινωνική Κουζίνα του Odyssea**, προετοίμασαν και διένειμαν **200 μερίδες ζεστού φαγητού** και μελομακάρονων. Οι μερίδες παραδόθηκαν στον Οργανισμό Κατά των Ναρκωτικών (ΟΚΑΝΑ) και το Κέντρο Γυναικών Ίριδα, ενισχύοντας περαιτέρω τις προσπάθειες στήριξης των ευάλωτων συνανθρώπων μας.

Η δράση περιλαμβάνει επίσης τη συμμετοχή νέων της Θεσσαλονίκης σε διαδραστικά εργαστήρια μαγειρικής, που πραγματοποιούνται στις εγκαταστάσεις του **Odyssea Κέντρο Νέων Θεσσαλονίκης**. Με κεντρικό άξονα την πολιτική zero waste και υπό την καθοδήγηση έμπειρου σεφ, οι συμμετέχοντες έχουν την ευκαιρία να αποκτήσουν γνώσεις και δεξιότητες γύρω από τη βιώσιμη μαγειρική. Η συμμετοχή τους μπορεί να λειτουργήσει ως αφετηρία για περαιτέρω ενασχόληση με τον επαγγελματικό τομέα της μαγειρικής, μέσω των δωρεάν εκπαιδευτικών προγραμμάτων που προσφέρει η Οδύσσεια.

Με τη **δέσμευση της Lidl Ελλάς** και την **αφοσίωση του Odyssea Κέντρο Νέων Θεσσαλονίκης**, η **πρωτοβουλία «Ένα Γεύμα Χαράς»** θα συνεχίσει να υλοποιείται και το **2025**, με στόχο την πραγματική στήριξη των ευάλωτων κοινωνικών ομάδων της πόλης μας.

Η **Lidl Ελλάς**, με συνέπεια και ευαισθησία, συνεχίζει να τοποθετεί τον άνθρωπο στο επίκεντρο των κοινωνικών της δράσεων, προάγοντας τη βιωσιμότητα και ενισχύοντας τη συλλογική προσπάθεια για μια καλύτερη κοινωνία.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

[**linkedin.com/company/lidl-hellas**](http://www.linkedin.com/company/lidl-hellas)

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

**youtube.com/lidlhellas**

[**tiktok.com/@lidlhellas**](https://www.tiktok.com/@lidlhellas?lang=en)